ഇന്ത്യന് നോട്ടിനു പകരം ദിര്ഹം നല്കാമെന്നു പറഞ്ഞ് അഞ്ചുലക്ഷം രൂപ തട്ടിയെടുത്തു ബംഗ്ലാദേശുകാരന് പിടിയില് ചങ്ങരംകുളം: ഇന്ത്യന് നോട്ടിനു പകരം ദിര്ഹം നല്കാമെന്നുപറഞ്ഞ് വ്യാപാരികളുടെ അഞ്ചുലക്ഷം രൂപ തട്ടിയെടുത്ത് മുങ്ങിയ ബംഗ്ലാദേശുകാരന് അറസ്റ്റിലായി. കേസിലെ പ്രധാന പ്രതിയും ബംഗ്ളാദേശ് സ്വദേശിയും ജാര്ഖണ്ഡ് വിലാസത്തില് താമസക്കാരനുമായ ഫാറൂക്ക് ഷെയ്ക്കിനെ32യാണ് ചങ്ങരംകുളം പൊലീസ് അറസ്റ്റുചെയ്തത്. 2020 ജൂണിലാണ് കേസിനാസ്പദമായ സംഭവം. കൊപ്പം സ്വദേശികളായ സഹോദരങ്ങളുടെ വ്യാപാരസ്ഥാപനത്തിലെത്തി വിശ്വാസ്യത പിടിച്ചുപറ്റിയ ശേഷം അഞ്ചുലക്ഷത്തിന് ദിര്ഹം കൈയിലുണ്ടെന്നു വിശ്വസിപ്പിച്ച് ചങ്ങരംകുളത്ത് മാട്ടം റോഡില് വിളിച്ചുവരുത്തുകയും ശേഷം ദിര്ഹം ആണെന്നു വിശ്വസിപ്പിച്ച് ബാഗ് കൈമാറി അഞ്ചുലക്ഷം രൂപയുമായി രക്ഷപ്പെടുകയുമായിരുന്നു. ചങ്ങരംകുളം പൊലീസിനു നല്കിയ പരാതിയില് നടത്തിയ അന്വേഷണത്തില് കൂട്ടുപ്രതി നേരത്തേ അറസ്റ്റിലായിരുന്നു. പ്രതികള് സമാനമായ നിരവധി തട്ടിപ്പുകള് നടത്തിയിട്ടുണ്ടെന്ന വിവരത്തില് അന്വേഷണസംഘം പണവുമായി കടന്ന പ്രതിക്കുവേണ്ടിയുള്ള അന്വേഷണം തുടരുന്നതിനിടെയാണ് സമാനമായ കേസില് ഫാറൂക്ക് ഷെയ്ക്കിനെ കാസര്കോട് ചന്ദേര പൊലീസ് പിടികൂടിയത്. എസ്ഐ.മാരായ ഹരിഹരസൂനു, ആന്റോ ഫ്രാന്സിസ്, സി.പി.ഒ.മാരായ കപില്ദേവ്, കെന്സന് എന്നിവരടങ്ങുന്ന സംഘമാണ് പ്രതിയെ കാസര്കോട്ടെത്തി കസ്റ്റഡിയിലെടുത്തത്. തെളിവെടുപ്പ് പൂര്ത്തിയാക്കിയശേഷം പൊന്നാനി ജുഡീഷ്യല് മജിസ്ട്രേറ്റ് കോടതിയില് ഹാജരാക്കിയ പ്രതിയെ റിമാന്ഡ്ചെയ്തു. Stories you may Like